INFORMATIKA

Razred: 1.D.


Nastavna jedinica: Tortni grafovi

Datum: 18.3., 1. i 2. sat

U MS Excelu smo dosad prošli kroz najbitnije funkcije poput funkcije SUM za zbrajanje, AVERAGE za prosjek, IF za provjeravanje uvjeta itd.

U ovoj nastavnoj jedinici naučit ćemo raditi tortne grafove. Tortni grafovi (eng. Pie charts) su grafovi koji izgledaju kao torta, logično. Grafovi, općenito, služe u svrhu lakšeg shvaćanja raznih podataka i informacija kroz ilustrirani prikaz.

Primjer izgleda tortnog grafa možemo vidjeti na sljedećoj slici.



Konkretno, u ovom grafu je prikazan odnos stanovništva pet najvećih gradova u Hrvatskoj i ostatka Hrvatske. Kao što vidimo, najmnogoljudniji grad u Hrvatskoj je Zagreb u kojem živi 19 posto stanovništva Hrvatske.

Podatci za broj stanovnika svakog grada i mjesta u Hrvatskoj se lako mogu naći na internetu, no u Excelu možemo sami napraviti graf u kojem vizualno vidimo odnose između tih podataka.

Sve to nam daje dodatnu dubinu interpretacije podataka o broju stanovnika u Hrvatskoj. Preko vizualnog grafa možemo dobiti dublji pojam o nečemu što analiziramo, za razliku od šturih brojeva i podataka.

Pogledajmo video s Youtuba u kojem se na jednostavan način objašnjava kako napraviti tortni graf, [**ovdje**](https://www.youtube.com/watch?v=FVRJU--8YMY).

**ZADATCI ZA DOMAĆU ZADAĆU**

1. Klikom [**ovdje**](https://www.dzs.hr/Hrv/censuses/census2011/results/htm/H01_06_01/H01_06_01.html) vidjet ćete ispis podataka o broju stanovnika u najvećim gradovima i općinama Hrvatske.

Napravite tablicu od dva stupca, u prvi stupac stavite 5 najvećih gradova u Hrvatskoj + ostatak Hrvatske, a u drugi stupac za svaki dodajte koliki je broj stanovnika.

Nakon toga izradite tortni graf. Graf bi trebao biti sličan ovome iznad, s prve stranice dokumenta.

Nakon toga, napravite tortni graf u kojem uspoređujete stanovništvo Splita i Zadra. Graf bi trebao izgledati ovako:

1. Pogledajte popis hrvatskih županija i njihovih površina, [**ovdje**](https://hr.wikipedia.org/wiki/Hrvatske_%C5%BEupanije).

Napravite tortni graf koji pokazuje odnose površina svih hrvatskih županija međusobno.

Nakon toga napravite graf kojim uspoređujete površine Ličko senjske i Splitsko Dalmatinske županije. I na kraju, napravite graf kojim uspoređujete broj stanovnika Ličko Senjske županije s brojem stanovnika Splitsko Dalmatinske županije. Pogledom na grafove trebali bi uvidjeti ogromnu razliku između površina županija i broja stanovnika.